**UNIJA SREDNJOŠKOLACA CRNE GORE**

**GENERALNI SEKRETARIJAT**

Na osnovu odluke Upravnog odbora, donesene na sjednici održanoj 07.10.2018. godine, Generalni sekretarijat raspisuje

**INTERNI KONKURS**

**ZA ČLANOVE UPRAVNOG ODBORA I RUKOVODSTVA SKUPŠTINE UDRUŽENJA**

Internim konkursom odabraće se članovi Upravnog odbora i rukovodstva Skupštine Udruženja na period maj 2019 – maj 2021. godine.

**I**

Konkursom se oglašavaju pozicije:

* Predsjednik Upravnog odbora – lice za zastupanje organizacije;
* Predsjednik Skupštine Udruženja;
* Član Upravnog odbora zadužen za odnose s javnošću i međunarodnu saradnju - PR udruženja;
* Član Upravnog odbora zadužen za marketing i prikupljanje finansijskih sredstava;
* Član Upravnog odbora zadužen za koordinaciju aktivnosti u južnoj regiji;
* Član Upravnog odbora zadužen za koordinaciju aktivnosti u sjevernoj regiji;
* Član Upravnog odbora zadužen za koordinaciju aktivnosti u centralnoj regiji.

**II**

Predsjednik Upravnog odbora se bira odlukom Skupštine udruženja. Odlukom o postavljanju utvrđuje se dan stupanja na funkciju predsjednika Udruženja. Za predsjednika može biti postavljeno bilo koje punoljetno lice koje je član Skupštine udruženja. Mandat Predsjednika Upravnog odbora traje 2 (dvije) godine.

Predsjednik Upravnog odbora:

• organizuje i vodi operativne poslove;

• zastupa udruženje;

• stara se o zakonitosti rada udruženja i odgovara za zakonitost rada udruženja;

• izvršava odluke Upravnog odbora i Skupštine;

• obavlja poslove koje mu iz svog djelokeruga povjeravaju Upravni odbor i Skupština;

• angažuje konsultante za određene poslove;

• obavlja i druge poslove utvrđene Statutom i drugim aktima Udruženja.

**III**

Predsjednik Skupštine udruženja se bira odlukom Skupštine udruženja. Odlukom o postavljanju utvrđuje se dan stupanja na funkciju. Za predsjednika Skupštine može biti postavljeno bilo koje lice koje je član Skupštine udruženja. Mandat Predsjednika Skupštine traje 2 (dvije) godine.

Predsjednik Skupštine udruženja:

* predsjedava Generalnom Skupštinom;
* vodi evidenciju o članstvu;
* saziva redovna i vanredna zasijedanja Skupštine;
* vodi evidenciju o saradnji sa srednjim školama
* obavlja i druge poslove utvrđene Statutom i drugim aktima Udruženja.

**IV**

Za pozicije

* Član Upravnog odbora zadužen za odnose s javnošću i međunarodnu saradnju - PR udruženja;
* Član Upravnog odbora zadužen za marketing i prikupljanje finansijskih sredstava;

može se prijaviti bilo koje lice koje je član Skupštine udruženja. Mandat traje 2 (dvije) godine.

Za oglašene pozicije potrebno je znanje engleskog jezika.

PR udruženja:

* ostvaruje saradnju sa javnošću;
* organizuje javne nastupe;
* organizuje komunikaciju sa okruženjem;
* obavlja i druge poslove utvrđene Statutom i drugim aktima Udruženja.

Član Upravnog odbora zadužen za marketing i prikupljanje finansijskih sredstava:

* planira i naručuje promotivne materijale;
* promoviše rad organizacije;
* vodi i uređuje zvanične internet stranice organizacije;
* stara se o sponzorstvu organizacije;
* pronalazi sponzorstvo;
* komunicira sa sponzorstvom;
* obavlja i druge poslove utvrđene Statutom i drugim aktima Udruženja.

**V**

Za pozicije:

* Član Upravnog odbora zadužen za koordinaciju aktivnosti u južnoj regiji;
* Član Upravnog odbora zadužen za koordinaciju aktivnosti u sjevernoj regiji;
* Član Upravnog odbora zadužen za koordinaciju aktivnosti u centralnoj regiji.

Za poziciju regionalnog koordinatora mogu se prijaviti svi članovi Skupštine udruženja koji pripadaju datoj regiji. Mandat traje 2 (dvije) godine.

Regionalni koordinator:

* vodi komunikaciju sa srednjoškolcima;
* koordiniše aktivnostima Unije u regiji;
* pruža pomoć učeničkim parlamentima;
* zastupa stavove Unije u regiji;
* organizuje regijske sastanke delegata;
* obavlja i druge poslove utvrđene Statutom i drugim aktima Udruženja.

***Južna regija*** (Ulcinj, Bar, Budva, Tivat, Kotor, Herceg Novi)

***Sjeverna regija*** (Pljevlja, Bijelo Polje, Mojkovac, Berane, Rožaje, Petnjica, Andrijevica, Plav, Gusinje, Žabljak, Šavnik, Plužine)

***Centralna regija*** (Podgorica, Kolašin, Cetinje, Danilovgrad, Nikšić)

**VI**

Prijave na Konkurs slati najkasnije do 17. oktobra 2018. godine do 12h na e-mail adresu unijasrednjoskolacacg@gmail.com sa naznakom „za interni konkurs“.

Za prijavu je potrebno dostaviti prijavni formular.

**VII**

Kandidat se može prijaviti najviše na dvije pozicije.

**VIII**

Izbori za novo rukovodstvo Unije srednjoškolaca biće održani na IV Generalnoj Skupštini, koja će se održati u periodu od 19. do 21. oktobra 2018. godine u hotelu Palas u Petrovcu.

Prijavljeni kandidati će biti u obavezi da se predstave članovima rukovodstva organizacije i delegatima Skupštine, u skladu sa objavljenim pozivom i agendom za IV Generalnu Skupštinu.

Članove novog rukovodstva biraju delegati Skupštine, tajnim glasanjem.

**IX**

Svi pojmovi koji se koriste u muškom rodu, obuhvataju iste i u ženskom rodu.

U Podgorici,

10. oktobra 2018. godine